# Swyddog Prosiect – Rhaglen Ysgolion Teithiau Iach (Cymru) Gogledd Orllewin Cymru

## Disgrifiad o’r rôl

* **Teulu’r Swydd:** Newid Ymddygiad ac Ymgysylltu (Lefel 3)
* **Cyflog:** £28,831
* **Rheolwr llinell:** Rheolwr Prosiect
* **Adran / Tîm:** Darparu / SWNI

### Crynodeb o’r rôl

Y Swyddog Prosiect sy’n gyfrifol am gyflawni gweithgareddau newid ymddygiad ac ymgysylltu yng Ngogledd Orllewin Cymru fel rhan o raglen ysgolion Teithiau Iach Sustrans Cymru. Gan weithio gydag ysgolion cyfrwng Cymraeg a Saesneg, gyda chefnogaeth gan eu rheolwr llinell, mae deiliad y rôl hon yn rheoli cynllunio prosiectau, cofnodi a gwariant wrth arwain mentrau ymgysylltu cymunedol yn annibynnol. Gall y rôl hefyd gynnwys recriwtio a chefnogi gwirfoddolwyr, goruchwylio cydweithwyr iau, a chyfrannu at ddatblygiad amcanion strategol Sustrans.

### Cyfrifoldebau allweddol

**Rheoli Prosiect:**

* Cyflawni prosiectau newid ymddygiad ac ymgysylltu dan oruchwyliaeth rheolwr llinell, gan gynnwys cynllunio a threfnu tasgau a dogfennaeth prosiect.
* Cynllunio, trefnu a chyflwyno gweithgareddau a digwyddiadau addysgol ac ymarferol i roi'r wybodaeth, y sgiliau a'r hyder i bobl deithio'n llesol ac i helpu i hyrwyddo teithio llesol.
* Rheoli eich gwariant eich hun.
* Cyfrifol am gynhyrchu asesiadau risg i'w cymeradwyo gan y rheolwr llinell.

**Ymgysylltu â'r Gymuned / Gweithio ar y Cyd:**

* Cynllunio a chyflwyno gweithgareddau a digwyddiadau ymgysylltu gyda chymunedau a grwpiau rhanddeiliaid.
* Meithrin perthnasoedd gwaith effeithiol gyda 'hyrwyddwyr teithio llesol' dynodedig o fewn cymunedau/awdurdodau lleol a darparu cyngor, arweiniad a chefnogaeth.
* Ymateb yn annibynnol i ymholiadau, cwestiynau a phroblemau gan gysylltiadau allanol a gwirfoddolwyr.
* Recriwtio a chefnogi gwirfoddolwyr lleol i gefnogi cyflawni prosiectau a sicrhau cynaliadwyedd y prosiect.

**Arweinyddiaeth a Rheolaeth:**

* Goruchwylio a mentora cydweithwyr ar raddau is a/neu wirfoddolwyr lleol sy'n ymwneud â phrosiectau.
* Cymhwyso egwyddorion cydraddoldeb, amrywiaeth a chynhwysiant.

**Cyfathrebu â Phartneriaid a Dylanwadu Arnynt:**

* Ymgysylltu ag amrywiaeth eang o randdeiliaid a gwirfoddolwyr mewnol ac allanol i godi ymwybyddiaeth am fanteision teithio llesol.
* Cymryd rhan mewn cyfarfodydd prosiect i gael gwybodaeth am brosiectau ac ymgyrchoedd.
* Darparu straeon a gwybodaeth i hyrwyddo gwaith Sustrans.

**Strategaeth a Datblygu Busnes:**

* Cyfrannu at gynhyrchu cynigion prosiect a nodwyd a datblygu dulliau Sustrans o gyflawni prosiectau drwy awgrymu syniadau newydd ymhellach.
* Cysylltu ag amrywiaeth o sefydliadau i sicrhau a datblygu prosiectau.
* Cynnal ymwybyddiaeth o gyfleoedd ariannu a thynnu sylw at gyfleoedd i ysgolion/sefydliadau partner.

**Dadansoddi, Adrodd a Dogfennaeth:**

* Ymchwil ansoddol a meintiol, ar y stryd ac wrth ddesg ym mhob maes prosiect.
* Casglu adroddiadau cynnydd a chyflwyniadau ar gyfer cyllidwyr prosiectau ac argymhellion wedi'u teilwra ar gyfer partneriaid prosiect.
* Cynnal cofnodion cyfredol o ddata sy'n berthnasol i Ddangosyddion Perfformiad Allweddol (DPA).

**Gwybodaeth Dechnegol:**

* Ymwybyddiaeth a dysgu parhaus o theori a thechnegau newid ymddygiad.
* Dealltwriaeth o'r model COM-B neu'r Safonau Cenedlaethol ar gyfer Ymgysylltu â'r Gymuned.
* Gwybodaeth am dechnegau cyflwyno hyfforddiant.
* Rhannu arfer gorau a rhannu dysgu.
* Gweithredu o fewn canllawiau sefydledig dan oruchwyliaeth.

## Manyleb y person

### Cymwysterau neu brofiad penodol sydd eu hangen

* Gradd neu gymhwyster cyfatebol mewn disgyblaeth berthnasol, NEU
* 3 blynedd o brofiad gwaith gan gynnwys profiad o weithio gyda grwpiau cymunedol, a all gynnwys gwaith gwirfoddol.

### Gwybodaeth benodol/dechnegol sydd ei hangen

* Dealltwriaeth o deithio llesol a materion sy'n wynebu cymunedau sy'n profi anghydraddoldebau.
* Gwybodaeth a dealltwriaeth o theorïau a thechnegau newid ymddygiad.
* Ymwybyddiaeth o’r safonau cenedlaethol ar gyfer ymgysylltu â'r gymuned.
* Profiad o reoli iechyd a diogelwch gan gynnwys gweithdrefnau asesu risg.
* Gwybodaeth am egwyddorion diogelu ac arfer gorau
* Cymhwysedd mewn defnyddio cymwysiadau Microsoft Office, trin data, a llwyfannau cynadledda o bell.

### Sgiliau a galluoedd

* Profiad o reoli prosiectau bach sydd wedi'u diffinio'n glir neu brofiad o gyflawni pecynnau gwaith fel rhan o brosiect.
* Profiad o weithio fel rhan o dîm a meithrin perthnasoedd ystyrlon a chydweithredol.
* Sgiliau cyfathrebu llafar ac ysgrifenedig rhagorol, gan gynnwys sgiliau ysgrifennu cyflwyniadau ac adroddiadau.
* Hyfedredd yn y Gymraeg – y gallu i fynegi eich hun yn llawn.
* Profiad o arwain gweithdai grŵp a chyflwyno i gynulleidfaoedd ar-lein ac yn bersonol.
* Sgiliau datrys problemau profedig (dadansoddol a rhagweithiol).
* Y gallu i reoli eich llwyth gwaith eich hun, gweithio i derfynau amser tynn a rheoli eich tasgau eich hun ar draws sawl prosiect.
* Y gallu i ysgogi eraill.
* Y gallu i addasu'n gyflym i systemau a phrosesau ar-lein newydd.

Nid yw'r ddogfen hon yn rhan o'r contract cyflogaeth ond mae'n amlinellu ein disgwyliadau. Os bydd angen i ni ddiwygio'r ddogfen hon yn y dyfodol, byddwn yn ymgynghori â deiliad y swydd cyn gwneud hynny.

Mae Sustrans yn elusen gofrestredig yng Nghymru a Lloegr (rhif 326550) a'r Alban (SC039263).

Rydym yn gweithio gyda chymunedau ac ar eu rhan, gan eu helpu i adfywio drwy gerdded, olwyno a beicio.

Rydym yn ymgyrchu i greu lleoedd iachach a bywydau hapusach i bawb.

Ymunwch â ni ar ein siwrne. [www.sustrans.org.uk/cy/](http://www.sustrans.org.uk/cy/)